CELEX: C2005/155/03
Language: sl
Date: 2005-06-25 00:00:00
Title: Zadeva C-124/05: Predlog za sprejem predhodne odločbe na podlagi sodbe Gerechtshof 's-Gravenhage z dne 3. marca 2005 v zadevi Federatie Nederlandse Vakbeweging proti državi Nizozemski

25.6.2005   
            
            
               SL
            
            
               Uradni list Evropske unije
            
            
               C 155/2
            
         Predlog za sprejem predhodne odločbe na podlagi sodbe Gerechtshof 's-Gravenhage z dne 3. marca 2005 v zadevi Federatie Nederlandse Vakbeweging proti državi Nizozemski
   (Zadeva C-124/05)
   (2005/C 155/03)
   Jezik postopka: nizozemščina
   Gerechtshof 's-Gravenhage (Nizozemska) je s sodbo z dne 3. marca 2005 v zadevi Federatie Nederlandse Vakbeweging proti državi Nizozemski, ki jo je sodno tajništvo prejelo dne 16. marca 2005, Sodišču Evropskih skupnosti predložil predlog za sprejem predhodne odločbe o naslednjem vprašanju:
   Ali je s pravom Skupnosti in še posebej s členom 7(2) Direktive Sveta 93/104/ES (1) z dne 23. novembra 1993 združljiva zakonska določba države članice, ki nudi možnost pisnega dogovora v času trajanja pogodbe o zaposlitvi, da se delavcu, ki v enem letu ni izkoristil oz. ni popolnoma izkoristil svojega minimalnega letnega dopusta lahko v naslednjem letu zaradi tega zagotovi denarno nadomestilo?
   Vprašanje temelji na predpostavki, da nadomestilo ni bilo zagotovljeno na podlagi zahtevka delavca za minimalni dopust v tekočem letu ali v naslednjih letih.
   
      (1)  Direktiva 93/104/ES je bila nadomeščena z Direktivo 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa (UL L 299 z dne 18. novembra 2003, str. 9).